stanford-oval/wikipedia huggingface dataset:
HIIT
תועלת האימון > תועלת אירובית

מחקרים שערכו טאבטה, טרמבלאי ואחרים בדקו את מידת התמורה שבשיטת ה-HIIT בהשוואה לשיטות אימוני הסיבולת הקלאסיות. מחקר שערכו גיבאלה ונוספים לו בשנת 2008 הראה כי 2.5 שעות של אימון ספרינט-הפוגות יצר שינויי שריר ביוכימיים דומים לאלו של 10.5 שעות של אימון סיבולת. כמו כן, נראה כי פיתוח הסיבולת היה דומה בשני המקרים. לפי מחקר שערך קינג, HIIT מגביר את קצב חילוף החומרים במנוחה ל-24 שעות שלאחר האימון בשל צריכת החמצן העודפת שלאחר האימון. זאת ועוד, אימון HIIT משפר את צריכת החמצן המרבית יותר מאשר אימוני אירובי ארוכים."
מחקרו של טאבטה בשנת 1997 סיכם כי "אימון הפוגות המוגדר לפי פרוטוקול ה-IE1 ינצל את מסלולי אספקת האנרגיה האירובי והאנאירובי בצורה מקסימלית.
אימון בשיטת HIIT הראה שיפור בביצועים אתלטיים. שיפור בביצועים בקרב אתלטים מאומנים הופך קשה להשגה מאימון לאימון; הגדלת נפח האימון לאו דווקא תביא לשיפור. מחקר קודם הציע כי שיפור ופיתוח סיבולת בקרב אתלטים מאומנים יכול להיעשות באמצעות שיטת ה-HIIT.
מחקר שערכו דרילר ועמיתיו לעבודה הראה שיפור של 8.2 שניות בחתירה למרחק 2 ק"מ – זאת לאחר 5 שבועות של אימוני HIIT בקרב שחייני חתירה מאומנים. הנתון שקול ל-2% של שיפור משמעותי לאחר 7 אימוני הפוגות בלבד. אימון ההפוגות בו השתמשו דרילר ועמיתיו כלל 8 מחזורים באורך 2.5 דקות ובערך של כ-90% מערך הצח"מ, ביניהם הפסקות פרטניות להתאוששות.
תועלת האימון > תועלת מטאבולית

אימוני אירובי ארוכים שווקו כשיטה הטובה ביותר ל"שריפת שומן", לפי האמונה הרווחת כי ניצול חומצות שומן מתרחש לאחר כ-30 דקות של אימון לפחות [דרוש מקור]. שיטת ה-HIIT היא באופן מסוים שוברת מוסכמות בנושא, והראתה ניצול של מאגרי השומן כדלק מטבולי בצורה אפקטיבית אף יותר. ישנן מספר סיבות לכך, הכוללות בין היתר את העלייה בקצב חילוף החומרים במנוחה. HIIT מפחיתה משמעותית את ההתנגדות לאינסולין, וגורמת להסתגלות שרירי השלד לחמצון שומן וסבילות משופרת לגלוקוז.
קבוצת המחקר של טימונס הראתה כי שבועיים של אימוני HIIT עשויים לשפר את פעולת האינסולין בקרב גברים בריאים בגיל צעיר. בסרט הדוקומנטרי Horizon שצוין לעיל, מייקל מוזלי, הלוקה בסוכרת, ראה שיפור של 24% ברגישות לאינסולין לאחר 4 שבועות של אימוני ה-HIIT. קבוצתו של גיבאלה דיווחה על עלייה של 35% ביכולת חמצון שרירי וברגישות לאינסולין בקרב אנשים ללא רקע של פעילות גופנית לאחר שבועיים של אימון ה-HIIT המתון המוזכר לעיל. טימונס סבור כי מגמות השיפור נובעות מכך שאימון HIIT משתמש בכ-80% משרירי הגוף, בעוד ריצה קלה ודיווש על אופניים משתמשים בכ-40%.
תועלת האימון > מחלות קרדיו-ואסקולריות

מחקר שערכו בוצ'אן ועמיתיו בשנת 2011 המעריך את אפקט אימון ה-HIIT על סממנים למחלות קרדיו-ואסקולריות בקרב הנוער הראה כי "פעילות גופנית אינטנסיבית וקצרה היא אמצעי יעיל למניעת גורמי סיכון למחלות קרדיו-ואסקולריות בקרב הנוער."
ביקורת על אודות האימון

במחקר בו המשתתפים היו ללא רקע מקדים של פעילות גופנית וסבלו מהשמנת יתר, השוו חוקרים את התועלת והתוצאות של אימון קרדיו-ואסקולרי, בעצימות האופטימלית הספיציפית לחימצון שומן, למול אימון HIIT. במחקר התגלה כי אימון ה-HIIT היה אפקטיבי פחות מזה הראשון."
One Night in Eden

One Night in Eden (בעברית: לַיְלָה אֶחָד בְּעֵדֶן) הוא אלבום הווידאו השלישי של הזמרת-יוצרת האנגלייה שרה ברייטמן. אלבום הווידאו יצא לאור ב-5 באוקטובר 1999, על ידי חברת התקליטים אנג'ל רקורדס. אלבום הווידאו הופק על ידי שרה ברייטמן ופרנק פיטרסון והופץ כשנה לאחר צאת אלבום האולפן השישי שלה, Eden.
בארצות הברית קיבל One Night in Eden את תואר אלבום הזהב, על מכירות של למעלה מ-50,000 עותקים במדינה.
רשימת רצועות

| One Night in Eden> מס' | One Night in Eden> שם | One Night in Eden> משך | One Night in Eden>  | One Night in Eden>  | One Night in Eden>  | One Night in Eden>  | One Night in Eden>  | One Night in Eden>  | One Night in Eden>  |
| --- | --- | --- | --- | --- | --- | --- | --- | --- | --- |
| 1. | Introduction  | 0:37 |  |  |  |  |  |  |  |
| 2. | Baïlèro  | 5:54 |  |  |  |  |  |  |  |
| 3. | In Paradisum  | 3:14 |  |  |  |  |  |  |  |
| 4. | So Many Things  | 2:58 |  |  |  |  |  |  |  |
| 5. | Who Wants to Live Forever  | 3:52 |  |  |  |  |  |  |  |
| 6. | Anytime, Anywhere  | 4:09 |  |  |  |  |  |  |  |
| 7. | Lascia – Ch'io Pianga  | 3:29 |  |  |  |  |  |  |  |
| 8. | Nella Fantasia – Intro  | 0:39 |  |  |  |  |  |  |  |
| 9. | Nella Fantasia  | 3:36 |  |  |  |  |  |  |  |
| 10. | Nessun dorma  | 3:21 |  |  |  |  |  |  |  |
| 11. | Dive" / "Captain Nemo  | 7:27 |  |  |  |  |  |  |  |
| 12. | La Mer  | 3:36 |  |  |  |  |  |  |  |
| 13. | Il Mio Cuore Va  | 4:23 |  |  |  |  |  |  |  |
| 14. | Only an Ocean Away  | 3:19 |  |  |  |  |  |  |  |
| 15. | First of May  | 2:56 |  |  |  |  |  |  |  |
| 16. | Phantom Overture & Little Lotte  | 8:07 |  |  |  |  |  |  |  |
| 17. | Wishing You Were Somehow Here Again  | 3:04 |  |  |  |  |  |  |  |
| 18. | The Music of the Night  | 4:39 |  |  |  |  |  |  |  |
| 19. | Deliver Me  | 3:50 |  |  |  |  |  |  |  |
| 20. | Time to Say Goodbye  | 4:08 |  |  |  |  |  |  |  |
| משך כולל: | משך כולל: | 92:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הווידאו | 16 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | פלטינה | 8,000 |
| ארצות הברית (RIAA) | זהב | 50,000 |
PubMed

| --- | --- |

 סוג:  אתר אינטרנט 
 תקופת הפעילות:  1997–הווה (כ־27 שנים) 
 בעלות:  הספרייה הלאומית לרפואה של ארצות הברית, המרכז הלאומי למידע ביוטכנולוגי 
 pubmed.ncbi.nlm.nih.gov
 
PubMed הוא מאגר מידע ביבליוגרפי העוסק בתחומי מדעי החיים, מדעי הרפואה והמקצועות הפרא-רפואיים. המאגר מכיל רישום ביבליוגרפי של רובם הגדול של המאמרים המדעיים בתחומים אלו שפורסמו החל משנות החמישים של המאה העשרים ולעיתים גם מאמרים ישנים יותר, בכל השפות. PubMed היא חלק ממיזם NCBI של ממשלת ארצות הברית.
רשומת PubMed כוללת את שם המאמר, שמות הכותבים, תאריך הפרסום, שם כתב העת, הגיליון והעמוד, רשימה של הנושאים המופיעים בו (מבוסס על תזאורוס המכונה MeSH), וכן תקציר (למאמרים שפורסמו לאחר 1969). המאמרים עצמם אינם נמצאים במאגר, אך אם המאמר פורסם בכתב עת אלקטרוני המאגר יקשר למקור המקוון.
PubMed Central

מאגר PubMed Central מכיל טקסטים מלאים של מאמרים מדעיים בנושא ביורפואה ומדעי החיים. המאגר מכיל, נכון לנובמבר 2016, כ-4,100,000 פריטים – ובכלל זה מאמרים, כתבות, מאמרי מערכת ומכתבים.
Rager Teenager!

Rager Teenager! (בעברית: נער זועם!) הוא סינגל של הזמר והפזמונאי האוסטרלי טרוי סיון, מתוך המיני-אלבום החמישי שלו, In a Dream. השיר יצא לאור ב-5 באוגוסט 2020 על ידי חברות התקליטים EMI אוסטרליה, יוניברסל מיוזיק אוסטרליה וקפיטול רקורדס, בתור הסינגל השלישי מהמיני-אלבום.
וידאו קליפ

הווידאו קליפ בבימוי עצמי של השיר הועלה לערוץ היוטיוב הרשמי של טרוי סיון ב-5 באוגוסט 2020.
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 5 באוגוסט 2020 | הורדה דיגיטלית • הזרמת מוזיקה | EMI • יוניברסל • קפיטול |  |
הערות שוליים

↑  טרוי סיון מלט, לילנד, אוסקר גורס
1 2  "Troye Sivan Sings to His Inner 'Rager Teenager!' on New Song". Rolling Stone. נבדק ב-5 באוגוסט 2020. {{cite web}}:  (עזרה)
↑  "Troye Sivan unveils new single "Rager Teenager!"". The Line of Best Fit. נבדק ב-5 באוגוסט 2020. {{cite web}}:  (עזרה)
↑  "Troye Sivan Pays Homage to His Wild Child With Surprise Single 'Rager Teenager'". Billboard. נבדק ב-5 באוגוסט 2020. {{cite web}}:  (עזרה)
↑  "Troye Sivan lança novo single que promove reflexão sobre ele mesmo quando era mais jovem: Ouça "Rager Teenager"" [Troye Sivan releases new single that promotes reflection on himself even when he was younger: Listen to “Rager Teenager”]. Midiorama (בBrazilian Portuguese). נבדק ב-5 באוגוסט 2020. {{cite web}}:  (עזרה)
↑  Troye Sivan - Rager teenager!. YouTube. נבדק ב-5 באוגוסט 2020. {{cite AV media}}:  (עזרה)
↑  "Troye Sivan shares new track and video "Rager teenager!"". Pressparty. נבדק ב-5 באוגוסט 2020. {{cite web}}:  (עזרה)
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
One Night in Dubai

"One Night in Dubai" הוא שיר שהוקלט על ידי הזמר האיראני-שוודי ארש, בהשתתפות הזמרת השוודית הלנה. הוא יצא לאור ב-28 במרץ 2019, בהוצאת חברת התקליטים האחים וורנר, כסינגל שלא מתוך אלבום. את השיר הוציאו ארש והלנה כחלק מהצמד שהקימו באותה העת.
ברחבי העולם צבר השיר למעלה מ-125 מיליון צפיות והפך לאחד מהמצליחים ביותר של השניים.
רקע וכתיבה

השיר נכתב על ידי ארש לאבאף, רוברט אוהלמן, לינה דב, תומאס ג'י:סאן, סטאן ניקולאי, בייסן ראדו, רוברט כריסטיאן וחמידרזה יוספי והופק על ידי ארש, אוהלמן, אלכס פ. ויקטורי, סטאן ניקולאי ובייסן ראדו (פינק אלפנט) וכריסטיאן. "One Night in Dubai" היה לשיר היחיד שהוציא ארש בשנת 2019.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות.
וידאו קליפ

הווידאו קליפ הרשמי של השיר פורסם ב-6 ביוני 2019 והועלה לערוץ היוטיוב של ארש.
נכון לפברואר 2024 עומד מונה הצפיות של הקליפ על למעלה מ-125 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  רוסיה | טופ-היט | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 28 במרץ 2019 | סטרימינג • הורדה דיגיטלית | האחים וורנר |  |
הערות שוליים

↑  ארש לאבאף, רוברט אוהלמן, לינה דב, תומאס ג'י:סאן, סטאן ניקולאי, בייסן ראדו, רוברט כריסטיאן, חמידרזה יוספי
↑  ארש לאבאף, רוברט אוהלמן, אלכס פ. ויקטורי, סטאן ניקולאי ובייסן ראדו (פינק אלפנט), רוברט כריסטיאן
1 2 3  Genius Romanizations – Arash - One Night In Dubai (Ft. Helena) [Romanized], נבדק ב-2024-07-20
↑  Arash, Genius (באנגלית)
↑  Helena Josefsson, Genius (באנגלית)
1 2 3  Arash (2019-06-06), Arash feat. Helena - One Night In Dubai (Official Video), נבדק ב-2024-07-20
↑  Arash, Spotify
↑  One Night in Dubai, 2019-03-29, נבדק ב-2024-07-20
↑  Arash (Ft. Helena Josefsson) – Dooset Daram, נבדק ב-2024-07-20
Base64

Base64 היא שיטת קידוד נתונים המייצגת נתונים בינאריים בפורמט טקסטואלי. כל רצף של שש סיביות מיוצג על ידי תו ASCII אחד מתוך קבוצה של 64 תווים אפשריים. המונח Base64 מקורו בקידוד מסוים של MIME.
את הקידוד בשיטה זו ניתן לראות כהעברה מבסיס בינארי (שבו שתי ספרות, 0 ו-1) לבסיס 64 (שבו 64 ספרות). שלושה בתים של 8 סיביות כל אחד (שבהם 24 סיביות בסך הכל) מיוצגים על ידי ארבע ספרות של Base64.
שימוש בקידוד מחרוזת בינארית ל-Base64 נחוץ בעת העברה של מחרוזת כזו בין מערכות, שעלולה להשתבש מחמת משמעות מיוחדת שניתנת, במערכת היעד או באחת המערכות שבתווך, לרצפים מסוימים של ספרות בינאריות.
תיאור

בחירת 64 התווים המשמשים לייצוג 64 הספרות של Base64 משתנה בין מימושים שונים של שיטה זו. העיקרון הוא בחירה של 64 תווים הניתנים להדפסה ומשותפים למרבית השיטות לקידוד תווים. בחירה זו מבטיחה שתווים אלה לא ישתנו במעברם בין מערכות שונות. קידוד MIME של Base64 משתמש בתווים 0-9, a-z, A-Z (סה"כ 62 תווים) בתוספת שני התווים '/', '+'. מימושים אחרים בוחרים שני תווים אחרים להשלמת הסדרה של 64 התווים. שיטת uuencode של UNIX משתמשת בתווים 0-9, A-Z, אך במקום התווים a-z משתמשת בשלל סימני פיסוק ותווים אחרים.
תיאור > Base64 - טבלת ערכים

רצף של שישה ביטים נותן 64 = 26 אפשרויות שונות, ולכן טבלת ההמרה של Base64 כוללת 64 ערכים כדלקמן:
| ערך בייצוג עשרוני | ערך בייצוג בינארי | תו בקידוד Base64 |  | ערך בייצוג עשרוני | ערך בייצוג בינארי | תו בקידוד Base64 |  | ערך בייצוג עשרוני | ערך בייצוג בינארי | תו בקידוד Base64 |  | ערך בייצוג עשרוני | ערך בייצוג בינארי | תו בקידוד Base64 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 | 000000 | A |  | 16 | 010000 | Q |  | 32 | 100000 | g |  | 48 | 110000 | w |
| 1 | 000001 | B |  | 17 | 010001 | R |  | 33 | 100001 | h |  | 49 | 110001 | x |
| 2 | 000010 | C |  | 18 | 010010 | S |  | 34 | 100010 | i |  | 50 | 110010 | y |
| 3 | 000011 | D |  | 19 | 010011 | T |  | 35 | 100011 | j |  | 51 | 110011 | z |
| 4 | 000100 | E |  | 20 | 010100 | U |  | 36 | 100100 | k |  | 52 | 110100 | 0 |
| 5 | 000101 | F |  | 21 | 010101 | V |  | 37 | 100101 | l |  | 53 | 110101 | 1 |
| 6 | 000110 | G |  | 22 | 010110 | W |  | 38 | 100110 | m |  | 54 | 110110 | 2 |
| 7 | 000111 | H |  | 23 | 010111 | X |  | 39 | 100111 | n |  | 55 | 110111 | 3 |
| 8 | 001000 | I |  | 24 | 011000 | Y |  | 40 | 101000 | o |  | 56 | 111000 | 4 |
| 9 | 001001 | J |  | 25 | 011001 | Z |  | 41 | 101001 | p |  | 57 | 111001 | 5 |
| 10 | 001010 | K |  | 26 | 011010 | a |  | 42 | 101010 | q |  | 58 | 111010 | 6 |
| 11 | 001011 | L |  | 27 | 011011 | b |  | 43 | 101011 | r |  | 59 | 111011 | 7 |
| 12 | 001100 | M |  | 28 | 011100 | c |  | 44 | 101100 | s |  | 60 | 111100 | 8 |
| 13 | 001101 | N |  | 29 | 011101 | d |  | 45 | 101101 | t |  | 61 | 111101 | 9 |
| 14 | 001110 | O |  | 30 | 011110 | e |  | 46 | 101110 | u |  | 62 | 111110 | + |
| 15 | 001111 | P |  | 31 | 011111 | f |  | 47 | 101111 | v |  | 63 | 111111 | / |
שימושים

אישורים דיגיטליים (סרטיפיקטים) נפוצים כגון תעודות X.509 בפורמט PEM נשמרים בפורמט Base64 עקב קריאותם הרבה. באופן דומה, תוצאות של פונקציות גיבוב (Hash functions) מוצגות בדרך כלל ב-Base64 מפני שהתוצר הגולמי שלהן עלול להכיל תווים לא קריאים.
נפוץ למצוא מידע מקודד ב-Base64 בתוך מסמכי XML שונים, במיוחד כאשר נעשה שימוש בתקשורת להעברת המסמכים. 
סכמה פשוטה לדוגמה של שיבוץ קידוד כזה במסמך XML:
<data encoding="base64">TextEncodedInBase64ComesHere</data>
שימושים > SMTP

הדוגמה הנפוצה ביותר לשימוש יום יומי בפורמט Base64 היא העברת קבצים בדואר אלקטרוני. פרוטוקול SMTP שעליו עובר הדואר האלקטרוני מאפשר העברת תווים רגילים בלבד. כיוון שקובץ הרצה (EXE) או קובץ אופיס מכיל תווים רבים שאינם רגילים, מבצעת תוכנת שליחת הדואר המרה של הקובץ לפורמט Base64 כלומר Encode, ובצד המקבל מבצעת תוכנת הדואר Decode של הקובץ כלומר המרה מפורמט Base64 חזרה למבנה הקובץ המקורי. להמרה זו תוצאת לוואי הגורמת לכך שמערכות דואר "מסרבות" להעביר קבצים גם כשגודלם קטן מהגודל המקסימלי שהמערכת מאפשרת, לדוגמה מערכת המאפשרת העברת דואר עד גודל של עשרה מגהבייט, לא תאפשר שליחת קובץ בגודל שמונה מגהבייט. תופעה זו נגרמת כתוצאה מכך ששלושה בתים מיוצגים בפועל על ידי ארבעה בתים כלומר "ניפוח" של כ-33%.
שימושים > OpenPGP

OpenPGP, המתואר ב-RFC 4880 מגדיר קידוד Radix-64 (מכונה גם ASCII Armor).‏ Radix-64 הוא למעשה זהה ל Base64, בתוספת (אופציונלית) של 24 סיביות CRC. ה-Checksum, מחושב על המידע לפני הקידוד ואחר כך עובר בעצמו קידוד Base64, בתוספת תחילית של = המשמשת כתו מפריד, ומשורשר למידע המקודד.
שימושים > HTML

המתודות atob() ו btoa() של שפת JavaScript, המוגדרות במפרט של HTML5 נותנות שירות קידוד ל-Base64 עבור קוד JS שרץ בדף אינטרנט. btoa() מוציאה את תווי הריפוד, אך אלו אופציונאליים בקלט של atob()
שימושים > LDAP

פרוטוקול LDAP עושה שימוש בפורמט LDIF כדי להציג תוכן ספריות LDAP ולעדכן נתונים. קידוד המחרוזות המועברות בפרוטוקול נעשה באמצעות Base64.
Base64 בעולם התקיפה

השימוש ב-base64 מקובל מאוד בעולם התקיפה:
Base64 בעולם התקיפה > העברת קבצים

נתוני base64 הם טקסטואליים ולכן קל יחסית להעביר אותם דרך מערכות בדיקה בהשוואה להעברת קבצים בפורמטים אחרים.
Base64 בעולם התקיפה > CertUtil

CertUtil הוא כלי שבאופן רשמי נועד לניהול אישורים (סרטיפיקטים), אבל כיוון שהוא מותקן על כל מערכת מסוג "חלונות" כברירת מחדל, ניתן להשתמש בו על מנת לפתוח קבצים שנשלחו בפורמט Base64, פעולה החביבה על תוקפי מחשבים, לצורך מעקף תוכנות סינון.
Base64 בעולם התקיפה > DNS tunneling

DNS tunneling היא טכניקה להוצאת קבצים מארגונים, כאשר הפיכת מידע ל-Base64 מאשר בניית בקשות DNS שיוציאו את שורות Base64 מהארגון כאשר בסוף התהליך הקובץ נבנה מחדש ומומר לפורמט המקורי.
דוגמה

הטקסט"War @ Peace+" יוצג בקידוד ASCII הקסדצימלי כך: 57 61 72 20 40 20 50 65 61 63 65 2B, ובקידוד ASCII בינארי כך:01010111 01100001 01110010 00100000 01000000 00100000 01010000 01100101 01100001 01100011 01100101 00101011. כל 8 סיביות ברצף זה של 96 סיביות מייצגות תו אחד של הטקסט המקורי. הרצף הראשון 01010111, למשל, מייצג את האות 'W'.
רצף סיביות זה יופרד לקטעים של 6 סיביות כל אחד, וכל קטע של 6 סיביות יוצג באמצעות תו ASCII המתאים לו, לפי הטבלה דלעיל, ובכך יקודד למחרוזת הבאה Base64 של תווי ASCII:‏ V2FyIEAgUGVhY2Ur
דוגמה > ריפוד

כיוון שכל 3 בתים (24 סיביות) ממופים ל-4 תווי Base64, יכול להיות במקרה בו הרצף המקורי אינו מתחלק ב-3 וחייב להתבצע "ריפוד" המשלים את הבתים החסרים בקבוצה האחרונה. בציטוט שבדוגמה יש 12 תווים, שהם 96 סיביות, שאותם ניתן לחלק בדיוק ל-16 קטעים של 6 סיביות. אם נגדיל את הטקסט, בתוספת תו אחד בסופו, כך: War @ Peace+- נקבל מחרוזת של 13 תווים, שהם 104 סיביות, מספר שבחלוקתו לקטעים של 6 סיביות נותן 17 קטעים שלמים, ועוד קטע שבו שתי סיביות בלבד. הקידוד ל-Base64 של טקסט זה נותן את המחרוזת הבאה: V2FyIEAgUGVhY2UrLQ==
תחילתו של קידוד זה זהה לקידוד של המחרוזת בת 12 התווים, ובסופו נוסף הקידוד LQ== של התו הנוסף.
בדוגמה שלנו, תו זה (מקף -), מקודד למחרוזת LQ שאינה ממלאת את כל המקום ב"קבוצה" האחרונה. לכן אנו רואים את הסיומת LQ==, כאשר התוספת של הרצף == מצביעה על כך שהקבוצה האחרונה (של 3 תווים) הכילה רק תו אחד במקור ולכן התווסף "ריפוד" של שני תווי = נוספים. במקרים בהם הקבוצה האחרונה מכילה שני תווים, ידרש ריפוד של = בודד.
הערות שוליים

↑  PEM Files, באתר How2SSL
↑  קוד פתוח פופולרי להצפנה המבוסס על הסטנדרט PGP
↑  "7.3. Base64 utility methods". HTML 5.2 Editor's Draft. World Wide Web Consortium. נבדק ב-2 בינואר 2017. {{cite web}}:  (עזרה) Introduced by changeset 5814, 2011-02-01.
Rags to Riches

| --- | --- |
 סינגל בביצוע טוני בנט
 יצא לאור:  3 באוגוסט 1953
 תאריך הקלטה:  17 במרץ 1953
 סוגה:  פופ
 שפה:  אנגלית
 אורך:  2:50
 חברת תקליטים:  קולומביה
 כתיבה:  ריצ'ארד אדלר, ירי רוס 
 לחן:  ריצ'ארד אדלר, ירי רוס 
 הפקה:  פרסי פיית
 
"Rags to Riches" (בעברית: "סמרטוטים לעשירים") הוא סינגל שהוקלט על ידי זמר הג'אז האמריקאי טוני בנט. את השיר הוציאה לאור ב-3 באוגוסט 1953 חברת התקליטים קולומביה רקורדס.
רקע והקלטתו של בנט

הוא מבוסס על לחן רוסי מפורסם בשם "Volga Melody" משל יורי שצ'טקוב. הגרסה הידועה ביותר של השיר הוקלטה על ידי טוני בנט. היא לוותה על ידי פרסי פיית והתזמורת שלו. הוא היה במקום הראשון במשך שמונה שבועות במצעד הבילבורד ב-1953, וקיבל תואר זהב. בשנת 2012 הקליט גרסה שמחציתה מושרת בספרדית עם הזמר רומאו סאנטוס לאלבומו Viva Duets.
גרסאות נוספות

מאוחר יותר ב-1953 הוקלטה גרסה של דייוויד ויטפילד, שהגיעה למקום השלישי במצעד הבריטי.
גרסה נוספת ב-1953, מאת בילי וורד וג'קי וילסון, הגיעה למקום השני במצעד שירי הג'וקבוקס של בילבורד.
בשנת 1971 הוקלטה גרסת כיסוי על הזמר אלביס פרסלי.
הערות שוליים

↑  "Rags to Riches". 45worlds.com. נבדק ב-15 במאי 2021. {{cite web}}:  (עזרה)
| טוני בנט |
| --- | --- | --- |
דיסקוגרפיה
| אלבומי אולפן | Because of You • Cloud 7 • Alone at Last with Tony Bennett • Tony • The Beat of My Heart • Long Ago and Far Away • In Person! • Strike Up the Band • Hometown, My Town • To My Wonderful One • Tony Sings for Two • Alone Together • Sings a String of Harold Arlen • My Heart Sings • I Left My Heart in San Francisco • I Wanna Be Around... • This Is All I Ask • The Many Moods of Tony • When Lights Are Low • Who Can I Turn To • If I Ruled the World: Songs for the Jet Set • The Movie Song Album • Tony Makes It Happen • For Once in My Life • Yesterday I Heard the Rain • Snowfall: The Tony Bennett Christmas Album • I've Gotta Be Me • Tony Sings the Great Hits of Today! • Tony Bennett's "Something" • Love Story • Summer of '42 • With Love • The Good Things in Life • Listen Easy • Life Is Beautiful • The Tony Bennett/Bill Evans Album • Tony Bennett Sings 10 Rodgers & Hart Songs • Tony Bennett Sings More Great Rodgers and Hart • Together Again • The Art of Excellence • Bennett/Berlin • Astoria: Portrait of the Artist • Perfectly Frank • Steppin' Out • Here's to the Ladies • Tony Bennett on Holiday • Tony Bennett: The Playground • Bennett Sings Ellington: Hot & Cool • Playin' with My Friends: Bennett Sings the Blues • A Wonderful World • Christmas With Tony Bennett and the London Symphony Orchestra • The Art of Romance • Duets: An American Classic • A Swingin' Christmas • Duets II • Viva Duets • Cheek to Cheek • The Silver Lining: The Songs of Jerome Kern • Love Is Here to Stay • Love for Sale] |  |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |  |
| --- | --- |
בקרת זהויות :  MusicBrainz work: 00836db4-a942-3f7e-9d44-e88185998443
High Off Life

High Off Life הוא אלבום האולפן השמיני של הראפר האמריקאי פיוצ'ר. האלבום יצא לאור ב-15 במאי 2020, על ידי חברות התקליטים פריבנדז ואפיק רקורדס. האלבום הופק על ידי די ג'יי אסקו, חבר קרוב ומפיק תכוף של פיוצ'ר. האלבום כולל הופעות אורח של טראוויס סקוט, YoungBoy Never Broke Again, יאנג ת'אג, ליל עוזי ורט, דרייק, ליל דורק, מיק מיל, דו בוי (אנ'), דה-בייבי וליל בייבי.
האלבום זכה בעיקר לביקורות חיוביות מצד מבקרי המוזיקה והגיע היישר אל המקום הראשון במצעד הבילבורד 200. זהו האלבום השביעי ברציפות של פיוצ'ר שהגיע למקום הראשון במצעד. האלבום נתמך על ידי חמישה סינגלים, "100 Shooters",‏ "Last Name",‏ "Life Is Good",‏ "Tycoon",‏ "Trillionaire", כאשר "Life Is Good" הגיע בשיאו למקום השני במצעד הבילבורד הוט 100.
רשימת רצועות

| מס' | שם | משך |
| --- | --- | --- |
| 1. | Trapped in the Sun  | 3:21 |
| 2. | HiTek Tek  | 3:02 |
| 3. | Touch the Sky  | 2:24 |
| 4. | Solitaires (בהשתתפות טראוויס סקוט)   | 3:25 |
| 5. | Ridin Strikers  | 3:45 |
| 6. | One of My  | 2:22 |
| 7. | Posted with Demons  | 3:09 |
| 8. | Hard to Choose One  | 3:13 |
| 9. | Trillionaire (בהשתתפות YoungBoy Never Broke Again)   | 2:47 |
| 10. | Harlem Shake (בהשתתפות יאנג ת'אג)   | 2:28 |
| 11. | Up the River  | 3:09 |
| 12. | Pray for a Key  | 2:53 |
| 13. | Too Comfortable  | 3:56 |
| 14. | All Bad (בהשתתפות ליל עוזי ורט)   | 3:27 |
| 15. | Outer Space Bih  | 2:55 |
| 16. | Accepting My Flaws  | 4:19 |
| 17. | Life Is Good (בהשתתפות דרייק)   | 3:57 |
| 18. | Last Name (בהשתתפות ליל דורק)   | 3:28 |
| 19. | Tycoon  | 3:21 |
| 20. | 100 Shooters (בהשתתפות מיק מיל ודו בוי)   | 3:28 |
| 21. | Life Is Good (Remix) (בהשתתפות דרייק, דה-בייבי וליל בייבי)   | 5:14 |
| משך כולל: | משך כולל: | 70:03 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 10 |
|  אוסטרליה | מצעד האלבומים האוסטרלי | 15 |
|  איטליה | מצעד האלבומים האיטלקי | 15 |
|  אירלנד | מצעד האלבומים האירי | 15 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 38 |
|  דנמרק | היטליסטן | 14 |
|  הולנד | מצעד 100 האלבומים ההולנדיים | 7 |
|  הממלכה המאוחדת | מצעד האלבומים הבריטי | 5 |
|  ולוניה | אולטראטופ 40 | 21 |
|  ליטא | AGATA | 7 |
|  נורווגיה | VG-lista | 18 |
|  ניו זילנד | המצעד הניו זילנדי הרשמי | 21 |
|  פינלנד | המצעדים הפיניים הרשמיים | 43 |
|  פלנדריה | אולטראטופ 50 | 14 |
|  צרפת | SNEP | 15 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 57 |
|  שווייץ | המצעד השווייצרי | 5 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 47 |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |